Olqa Kobılyanskaya
Olqa Yulianovna Kobılyanska (ukr. О́льга Юліа́нівна Кобиля́нська; 27 noyabr 1863, Qura-Qumora[d], Avstriya-Macarıstan[…] – 21 mart 1942[…], Çernovtsı, Rumıniya Krallığı[d][…]) — Ukrayna modernist yazıçısı və erkən Bukovina feministi. O, Ukrayna qadınlarının və XX əsrin əvvəllərindəki Bukovina kəndinin problemlərindən bəhs edən roman və hekayələrin, gündəlik və məktubların müəllifi olmuşdur. Kobılyanska Ukrayna ədəbiyyatında erkən modernizmin ən mühüm simalarından biri kimi tanınır. Cəmi 4 sinif formal təhsil alan Kobılyanska qadınların qeyri-bərabər mövqeyini, "ailə köləliyi və sosial köləliyi" diqqətlə hiss etmişdir. O, 1894-cü ildə "Qadın hərəkatı ideyası haqqında bir şey" əsərində "Bukovinada Rus Qadınları Cəmiyyəti"nin mənşəyinə toxunmuşdur. Kobılyanska 1902-ci ildə Çernovtsıda "Ukraynalı Qızlar Dərnəyi"ni təşkilatçılarından biri olmuş və ona rəhbərlik etmişdir.